Lodin Aukland

Lodin Aukland (1922–2002) var en norsk lærer, programleder og journalist som var ansatt i NRK en årrekke. Han ble spesielt kjent fra det musikalske radioprogram Lirekassen som han ledet fra 1984 til 2002. Han huskes også for sine programmer Natt i Sør og Nøtt i Sør.

Lodin Aukland var lærer i grunnskolen i Laudal i Vest-Agder og ved Fagerholt skole i Kristiansand til 1973. Han arbeidet også som kveldsjournalist i Christianssands Tidende fra 1959 til 1964.

Han arbeidet også deltid ved Vårt Lands sørlandskontor til 1969, og var dessuten medarbeider i avisen Lindesnes fra 1945 til 1964. Fra 1960 begynte han som frilansmedarbeider for NRK ved distriktskontoret for Sørlandet. Han ble fast ansatt i NRK i 1974. Han ble pensjonert som 70-åring i 1992, men fortsatte å lage programmet Lirekassen, som på sitt meste hadde mellom  og  lyttere. Den siste utgaven av Lirekassen ble sendt 10. november 2002.

 Kilder 
Lodin Aukland er død. Artikkel hos nrk.no
En formidlingens mester er gått bort. Minneord av John G. Bernander hos ballade.no

 Referanser 

Kategori:Norske radioprogramledere
Kategori:Norske pedagoger
Kategori:Norske journalister
Kategori:NRK-journalister
Kategori:Programledere for NRK Radio
Kategori:Aukland-slekten
Kategori:Personer fra Kristiansand kommune